|  |  |
| --- | --- |
| **ЧАСТИЧНА ПРЕДВАРИТЕЛНА ОЦЕНКА НА ВЪЗДЕЙСТВИЕТО**\* (формуляр)  *(Приложете към формуляра допълнителна информация/документи)* | |
| **Институция: Министерство на труда и социалната политика** | **Нормативен акт: Проект на Постановление на Министерския съвет за изменение и допълнение на нормативни актове на Министерския съвет** |
| **За включване в законодателната/**  **оперативната програма на Министерския съвет за периода: Второто полугодие на 2018 г.** | **Дата: 21.12.2018 г.** |
| **Контакт за въпроси: Пламена Петрова – старши юрисконсулт** | **Телефон: 02 8119 521** |
| 1. **Дефиниране на проблема:**  * несъответствие на функциите на Инспектората към министъра на труда и социалната политика с влязлата в сила Наредба за организацията и реда за извършване на проверка на декларациите и за установяване конфликт на интереси (обн., ДВ, бр. 81 от 02.10.2018 г.). * несъответствие на числеността на Инспектората с изискванията на Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи. * неефективност на административните процеси в министерството.      * 1. *Кратко опишете проблема и причините за неговото възникване. Посочете аргументите, които обосновават нормативната промяна.*   Функциите на Инспектората към министъра на труда и социалната политика не са приведени в съответствие Наредбата за организацията и реда за извършване на проверка на декларациите и за установяване конфликт на интереси.  С влязлата в сила Наредба за организацията и реда за извършване на проверка на декларациите и за установяване конфликт на интереси, на Инспекторатите са вменени функции по проверка на декларациите, подадени по реда на Закона за противодействие на корупцията и отнемане на незаконно придобитото имущество, както и установяване на конфликт на интереси. С предложените промени в Устройствения правилник се цели привеждане на правомощията на Инспектората в съответствие с Наредбата за организацията и реда за извършване на проверка на декларациите и за установяване конфликт на интереси, с оглед актуализиране на функциите и подобряване дейността на Инспектората към министъра на труда и социалната политика.  Съгласно разпоредбите на Наредбата при постъпил сигнал за корупционно нарушение или конфликт на интереси се извършва проверка на декларациите за имущество и интереси на лицето, срещу което е подаден сигнала, а при постъпил сигнал за несъвместимост се извършва проверка на декларациите за несъвместимост на лицето, срещу което е подаден сигнала.  Съгласно чл. 11, ал. 1, т. 2 от Наредбата в структурите, където няма инспекторат, проверката на декларациите по чл. 35, ал. 1 от Закона за противодействие на корупцията и за отнемане на незаконно придобитото имущество се извършва от комисия от служители, изрично овластени от органа по избора или назначаването да осъществяват тези функции.  С оглед на разпоредбата на чл. 11, ал. 1, т. 2 от Наредбата, Инспекторатът на МТСП не извършва проверки по постъпили сигнали за несъвместимост, корупция или конфликт на интереси на служители на второстепенните разпоредители с бюджет към министъра на труда и социалната политика.  Това изискване на Наредбата налага изменение на функцията на Инспектората, посочена в чл. 19, ал.4, т. 3 от Устройствения правилник на Министерството на труда и социалната политика.  Увеличаването числеността на Инспектората към министъра на труда и социалната политика се налага въз основа на доклад от извършена планова проверка от Главния инспекторат към Министерския съвет. В доклада е дадена препоръка за предприемане на действия за увеличаване числеността на Инспектората с оглед изискванията на Закона за администрацията и Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи, в сила от 01.01.2019 г. На основание чл. 6, ал. 3, т. 5 от Наредбата, органите на държавна власт, към които има създадени инспекторати по Закона за администрацията, следва да спазват изискванията за конкретно посочена минимална численост на звената съобразно броя на служителите в проверяваните от тях структури. Предвид това, дадената препоръка е числеността на Инспектората към министъра на труда и социалната политика да бъде не по-малко от десет инспектора, включително ръководител. Съгласно утвърденото длъжностно разписание на МТСП, в сила от 01.01.2016 г., щатната численост на Инспектората към настоящия момент е 6 щатни бройки.  Във връзка с направената препоръка и съобразяване функциите на Инспектората с Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи, числеността на Инспектората се увеличава с четири щатни бройки.  Численият състав на Инспектората се увеличава, като се намалява числеността на Агенцията по заетостта с две щатни бройки и числеността на Агенцията за социално подпомагане с една щатна бройка. За обезпечаване изпълнението на дейностите на Инспектората, числеността на финансовите контрольори в МТСП се намалява с една щатна бройка.  Предвид предстоящото внедряване на Система за информационна сигурност, която ще бъде интегрирана със Системата за управление на качеството в Министерството на труда и социалната политика (МТСП), се предлага във функциите на всички дирекции да бъдат вменени отговорности при предоставянето на административни услуги в съответствие на внедрените Системи за управление. С направената промяна ще се гарантира участието и ангажираността на ръководителите на административните звена и на всички служители в МТСП по изпълнението и поддържането на Интегрираната Система за управление на качеството и информационното обслужване, което ще допринесе за нейното правилно поддържане, оптимизиране, развитие и надграждане.  С промените в Закона за администрацията (Чл. 64. ДВ, бр. 85 от 2017 г.) ясно и категорично се поставя изискването администрацията да прилага системи за цялостно управление на качеството с оглед ефективно и ефикасно изпълнение на стратегическите и ежегодни си цели. В същото време прилаганата от Министерството на труда и социалната политика система за цялостно управление на качество (ISO: 9001:2015) идентифицира потенциал и възможности за повишаване нивото на ефективност и ефикасност на изпълнението и подобряване на капацитета за формулиране на адекватни политики и стратегии, както и тяхното изпълнение. Въпреки многогодишните усилия за въвеждане на комплексното административно обслужване, оставаме длъжници на потребителите на услуги по отношение на бързина, качество, координация между институциите и ниво на удовлетвореност от услугите.  В усилията си да се справи с тези предизвикателства МТСП вече предприе първи стъпки като промени Устройствения си правилник (ДВ. бр.67 от 14 Август 2018г.) обособявайки част от функциите, свързани с управление на качеството и административното обслужване в новосъздадената дирекция „Информационни технологии и административно обслужване“. На първия етап процесите по координиране на дейностите по стратегическо и оперативно планиране и управление на риска останаха в дирекция „Финанси” до изграждане на капацитет на новата дирекция. Запазването на съществуващото положение на разделяне на тези процеси, които имат неразривна причинно-следствена връзка помежду си, за по-дълъг период от време, ще затрудни изпълнението им тъй като осъществяването на процеса на стратегическо планиране в дирекция „Финанси” дава известно предимство на бюджета пред целите. Бюджетът е ресурс за изпълнението на целите. Той не би следвало да има водеща роля при определянето им, а по-скоро е коректив по отношение на тяхната амбициозност.  Налице е нуждата от обвързване и синхронизиране на дейностите по координиране усилията за съставяне на стратегически и оперативни планове, координиране на изпълнението и отчитането им, обвързване на процесите за управление на риска и качеството в един отдел. Позиционирането му в дирекция „Информационни технологии и административно обслужване“ ще осигури предимството да концентрира процеси, свързани със стратегически приоритети, като електронно управление, комплексно административно обслужване, осигуряване на ефективно и ефикасно изпълнение на стратегическите цели чрез прилагането на системи за цялостно управление на качеството в една дирекция и ще осигури тяхната директна връзка, взаимодействие между причина и следствие и ще фокусира усилията за изпълнението им.  В тази връзка и с оглед подобряване на процесите по планиране и управление на риска в МТСП, функциите по координиране на стратегическото и оперативно планиране и осъществяване мониторинга и оценката на дейността на МТСП и функциите по управление на риска на стратегическо и оперативно ниво и поддържане на регистър на рисковете преминават от дирекция „Финанси“ в дирекция „Информационни технологии и административно обслужване“, която променя наименованието си на дирекция „Стратегическо планиране, информационни технологии и административно обслужване“. За обезпечаване изпълнението на посочените дейности, четири щатни бройки от числеността на дирекция „Финанси“ преминават в дирекция „Стратегическо планиране, информационни технологии и административно обслужване“.  Промени по отношение на щатната численост на министерството и второстепенните разпоредители с бюджет към министъра.  Намалява се числеността на финансовите контрольори в МТСП с една щатна бройка.  Намалява се числеността на Агенцията по заетостта (АЗ) с две щатни бройки и числеността на Агенцията за социално подпомагане (АСП) с една щатна бройка.  С незаетата една бройка на финансов контрольор в МТСП, както и с незаетите две бройки от щатната численост на АЗ и незаетата една бройка от щатната численост на АСП се увеличава числения състав на Инспектората към министъра на труда и социалната политика с четири щатни бройки.   * 1. *Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*   Приемането на промени в Устройствения правилник на Министерството на труда и социалната политика (УПМТСП) се налага поради необходимостта от реорганизация във функциите на администрацията, която оптимално и ефективно да подпомага министъра в изпълнението на неговите правомощия.  Необходимо е привеждане на функциите на Инспектората към министъра на труда и социалната политика съобразно изискванията на Наредбата за организацията и реда за извършване на проверка на декларациите и за установяване конфликт на интереси.  Необходимо е числеността на Инспектората да бъде увеличена, съгласно изискванията на Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи.  Към настоящия момент Инспекторатът към министъра на труда и социалната политика е с численост 6 щатни бройки. В края на 2017 г. са приети изменения и допълнения на Закона за администрацията, с които са въведени единни правила и процедури, регламентиращи дейността на инспекторатите по Закона за администрацията, като се предвижда възможност за повишаване ефективността на дейността на инспекторатите, чрез укрепване на експертния, административния и аналитичния им капацитет. Структурата и минималната численост на инспекторатите, редът и начинът за осъществяване на дейността им и взаимодействието със специализираните контролни органи, са уредени с нарочен акт на Министерски съвет, приет с Постановление № 93 на МС от 1.06.2018 г., обн., ДВ, бр. 48 от 8.06.2018 г. В приетата Наредба за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи, се въвеждат изисквания за минимална численост на инспекторатите по Закона за администрацията. В този смисъл вече е установен стандарт за щатните бройки в Инспектората съобразно броя служители в проверяваните структури, за да се гарантира качество на изпълнение на контролната дейност.  С цел предотвратяване и отстраняване на нарушения при функционирането на администрацията, установяване на нарушения и прояви на корупция и неефективна работа на администрацията, Инспектората към министъра на труда и социалната политика извършва проверки, както на служителите в МТСП, така и във второстепенните разпоредители с бюджет към министъра. С оглед големия обем проверявани случаи е необходимо числеността на Инспектората да бъде приведена в съответствие с изискванията на чл. 6, ал. 3, т. 5 от Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи, който предвижда, че при брой на служителите в проверяваните структури над 1200, броят на инспекторите да е не по-малко от десет инспектори, включително ръководител.  С оглед спазване на нормативните изисквания е необходимо да се осигури достатъчен капацитет на Инспектората на Министерството на труда и социалната политика. Необходимостта е продиктувана още от увеличаване броя на възложените отговорности и задължения, някои от които са нови, а други са значително променени по вид и обем.  Функциите на Инспектората, възложени със Закона за противодействие на корупцията и за отнемане на незаконно придобитото имущество, изразяващи се в осъществяване на проверки на декларациите по чл. 35, ал. 1 от Закона, както и проверките и установяването на конфликт на интереси на служителите в министерството, също налагат увеличаване числеността и капацитета на Инспектората към министъра на труда и социалната политика.  Нови са и вменените с измененията в Администратривнопроцесуалния кодекс функции, с които се предвижда актовете за установяване на административни нарушения, извършени от служители в министерството, да се съставят от инспектори от Инспектората, което също предпоставя необходимостта от предлаганите изменения в Устройствения правилник на Министерството на труда и социалната политика.  В Наредбата за организацията и реда за извършване на проверка на декларациите и за установяване конфликт на интереси е указано, че проверките по сигнали за несъвместимост, корупция и/или конфликт на интереси се извършват от инспекторатите по Закона за администрацията, а в структурите, където такъв не съществува от комисия от служители, изрично овластени от органа по избора или назначаването да осъществяват и тези функции. Тъй като Второстепенните разпоредители с бюджет (ВРБ) към министъра на труда и социалната политика са отделни административни структури, то същите попадат в хипотезата, при която инспекторат не съществува, и следва контролът по отношение прояви на корупция, несъвместимост или конфликт на интереси да се осъществява от комисии от служители, изрично овластени от съответния орган по избора или назначаването. С оглед на това е необходимо привеждане на разпоредбите на УПМТСП в съответствие с предвиденото в Наредбата за организацията и реда за извършване на проверка на декларациите и за установяване конфликт на интереси, като отпадне задължението на Инспектората към министъра на труда и социалната политика да осъществява този вид контрол във ВРБ. В противен случай би имало изземване на правомощия от органите по назначаване на други администрации, тъй като на Инспектората към министъра на труда и социалната политика вече не са възложени функциите по извършване на проверки и установяване на корупция или конфликт на интереси на служители от ВРБ.  Необходимо е привеждане на функциите на всички дирекции в съответствие с внедрените Системи за управление при предоставянето на административни услуги.  Необходимост от подобряване на процесите по координиране на дейностите по стратегическо и оперативно планиране и управление на риска в МТСП. Осъществяването на процеси, свързани със стратегически приоритети, като електронно управление, комплексно административно обслужване, осигуряване на ефективно и ефикасно изпълнение на стратегическите цели чрез прилагането на системи за цялостно управление на качеството от две отделни дирекции няма да осигури тяхната директна връзка, взаимодействието между причина и следствие и ще създаде предпоставки за неизпълнението им.  Проблемът, свързан с числеността на Инспектората не може да се реши в рамките на съществуващата нормативна уредба, поради което се налага промяна на Устройствения правилник на Министерството на труда и социалната политика.  *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  С доклад от Главния инспекторат към Министерския съвет за извършена планова проверка е дадена препоръка за предприемане на действия за увеличаване числеността на Инспектората към министъра на труда и социалната политика, с оглед изискванията на Закона за администрацията и Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи, в сила от 01.01.2019 г. На основание чл. 6, ал. 3, т. 5 от Наредбата, органите на държавна власт, към които има създадени инспекторати по Закона за администрацията, следва да спазват изискванията за конкретно посочена минимална численост на звената съобразно броя на служителите в проверяваните от тях структури. Предвид това, дадената препоръка е числеността на Инспектората към министъра на труда и социалната политика да бъде не по-малко от десет инспектора, включително ръководител. | |
| 1. **Цели:**   С проекта на акт се цели въвеждане в съответствие на Устройствения правилник на МТСП с приложимата нормативна уредба.  Да се приведе функционалната компетентност на Инспектората в съответствие с Наредбата за организацията и реда за извършване на проверка на декларациите и за установяване конфликт на интереси, като отпадне текстът указващ, че Инспекторатът извършва проверка на сигнали за корупция и конфликт на интереси във ВРБ.  Да се оптимизира численият състав на Инспектората в съответствие с изискванията на Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи. Предлага се числеността на Инспектората от 6 щатни бройки към настоящия момент да се увеличи с 4 щатни бройки, с оглед броя на служителите в проверяваните структури. Обезпечаването на дейността на Инспектората с четири щатни бройки ще преодолее съществуващото противоречие с Наредбата.  Да се постигне подобряване на административните процеси и повишаване качеството на предоставяните административни услуги.  С оглед подобряване на процесите по планиране и управление на риска в МТСП, функциите по координиране на стратегическото и оперативно планиране и осъществяване мониторинга и оценката на дейността на МТСП и функциите по управление на риска на стратегическо и оперативно ниво и поддържане на регистър на рисковете преминават от дирекция „Финанси“ в дирекция „Информационни технологии и административно обслужване“, която променя наименованието си на дирекция „Стратегическо планиране, информационни технологии и административно обслужване“. За обезпечаване изпълнението на посочените дейности, четири щатни бройки от числеността на дирекция „Финанси“ преминават в дирекция „Стратегическо планиране, информационни технологии и административно обслужване“.  С оглед внедяване на Системата за информационна сигурност и правилното поддържане, оптимизиране, развитие и надграждане на Интегрираната Система за управление на качеството и информационното обслужване, се предлага привеждане на функциите на всички дирекции в съответствие с внедрените Системи за управление при предоставянето на административни услуги.  *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* | |
| 1. **Идентифициране на заинтересованите страни:**   Заинтересованите страни от промяната на Устройствения правилник на МТСП могат да бъдат обособени в 4 (четири) групи:  Служителите в Министерството на труда и социалната политика  Служителите в Агенция по заетостта  Служителите в Агенцията за социално подпомагане  Юридически и физически лица, които са потребители на административни услуги, предоставяни от МТСП  **Пряко заинтересовани страни:**  Служителите от администрацията на Министерството на труда и социалната политика.  **Косвено заинтересовани страни:**   * Агенцията по заетостта и Агенцията за социално подпомагане - бройките, с които ще се увеличи числеността на Инспектората към министъра на труда и социалната политика ще са за сметка на намаление на щатната численост на АЗ и на АСП; * Юридически и физически лица, които са потребители на административни услуги, предоставяни в рамките на компетентността на министъра на труда и социалната политика.   *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* | |
| **4. Варианти на действие:**  *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.*  **Вариант на действие 1 „Без действие“:**  В случай че не бъде приет проект на Постановление на Министерския съвет за изменение и допълнение на УПМТСП:   * няма да бъдат актуализирани функциите на Инспектората в съответствие с Наредбата за организацията и реда за извършване на проверка на декларациите и за установяване конфликт на интереси, като по този начин, ще бъдат разписани функции и задължения на Инспектората, които са незаконосъобразни * числеността на Инспектората няма да бъде приведена в съответствие с изискванията на Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи, като по този начин капацитета на звеното няма да отговаря на установения в Наредбата стандарт, а от там и гаранциите за ефективна контролна дейност няма да са пълни. * неефективност на административните процеси в министерството.   Няма да бъдат подобрени процесите по координиране на дейностите по стратегическо и оперативно планиране и управление на риска в МТСП.  Осъществяването на процеси, свързани със стратегически приоритети, като електронно управление, комплексно административно обслужване, осигуряване на ефективно и ефикасно изпълнение на стратегическите цели чрез прилагането на системи за цялостно управление на качеството от две отделни дирекции няма да осигури тяхната директна връзка, взаимодействието между причина и следствие и ще създаде предпоставки за неизпълнението им.  Избирането на тази вариант на действие би оказало негативно влияние в посока, на това че разписаните функции на Инспектората няма да отговарят на измененията на нормативната уредба и ефективността на контролната дейност би била застрашена поради недостатъчен брой инспектори.  **Вариант на действие 2 „Приемане на предложения проект на акт“:**  Ще бъдат актуализирани функциите на Инспектората към министъра на труда и социалната политика съобразно Наредбата за организацията и реда за извършване на проверка на декларациите и за установяване конфликт на интереси, като незаконосъобразните текстове ще отпаднат.  Ще се приведе числеността на Инспектората към министъра на труда и социалната политика в съответствие с Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи и по този начин ще се отговори на стандарта за числеността установен с Наредбата и ще се гарантира в пълна степен ефективността на контролната дейност на звеното.  Ще се подобри ефективността на административните процеси и повишаване качеството на предоставяните административни услуги.  Ще бъдат приведени функциите на дирекциите в МТСП в съответствие с внедрените Системи за управление при предоставянето на административни услуги.  Ще бъдат подобрени процесите по координиране на дейностите по стратегическо и оперативно планиране и управление на риска в МТСП.  Осъществяването на дейността от дирекция „Стратегическо планиране, информационни технологии и административно обслужване“ ще осигури предимството да концентрира процеси, свързани със стратегически приоритети, като електронно управление, комплексно административно обслужване, осигуряване на ефективно и ефикасно изпълнение на стратегическите цели чрез прилагането на системи за цялостно управление на качеството в една дирекция и ще осигури тяхната директна връзка, взаимодействие между причина и следствие и ще фокусира усилията за изпълнението им. Ресурсно дейността ще бъде обезпечена с преминаването на четири щатни бройки от числеността на дирекция „Финанси“ преминават в дирекция „Стратегическо планиране, информационни технологии и административно обслужване“.  Числеността на МТСП ще бъде увеличена, чрез намаляване числения състав на Агенцията по заетостта с 2 щ. бр. и числеността на Агенцията за социално подпомагане с 1 щ. бр.  Измененията в щатната численост ще бъдат приети едновременно с един подзаконов нормативен акт, в който ще се приемат промени в Устройствените правилници на МТСП, Агенцията по заетостта и Агенцията за социално подпомагане. Намаляването на щатната численост на Агенцията по заетостта и Агенцията за социално подпомагане се извършва с цел обезпечаване дейността на Инспектората към министъра на труда и социалната политика. Намаляването на числения състав на АЗ и АСП няма да окаже негативно влияние върху функционалността и работния процес в рамките на двете агенции, които ще продължат да предоставят качествени и ефективни административни услуги.  При избирането на Вариант на действие 2 „Приемане на предложения проект на акт“ УПМТСП ще отговаря на изискванията, съобразно промяната в нормативната уредба, ще са премахнат вече незаконосъобразни функции от компетентността на Инспектората и ще бъде укрепен капацитетът на същия съобразно установения нормативно стандарт за численост. | |
| **5. Негативни въздействия:**  **5.1. Вариант на действие 1 „Без действие“:**  Негативните въздействия за заинтересованите страни са следните:  **А. За служителите на Министерството на труда и социалната политика.**   * няма да бъдат актуализирани функциите на Инспектората в съответствие с Наредбата за организацията и реда за извършване на проверка на декларациите и за установяване конфликт на интереси. * числеността на Инспектората няма да бъде приведена в съответствие с Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи. * неефективност на административните процеси в министерството.   Няма да бъдат актуализирани функциите на Инспектората към министъра на труда и социалната политика съобразно Наредбата за организацията и реда за извършване на проверка на декларациите и за установяване конфликт на интереси  Числеността на Инспектората няма да бъде приведена в съответствие с Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи.  Няма да бъдат приведени функциите на дирекциите в МТСП в съответствие с внедрените Системи за управление при предоставянето на административни услуги.  Няма да бъдат подобрени процесите по координиране на дейностите по стратегическо и оперативно планиране и управление на риска в МТСП.  **Б. За служителите на Агенцията по заетостта** - няма да има негативни въздействия.  **В. За служителите на Агенцията за социално подпомагане** - няма да има негативни въздействия.  **Г. За юридически и физически лица:**  Посочените негативни въздействия засягат физическите и юридическите лица, като те косвено няма да се възползват от качеството на административното обслужване, предоставяно от Министерството.  **5.2. Вариант на действие 2 „Приемане на предложения проект на акт“:**  При този вариант на действие не се предвиждат негативни въздействия за нито една от заинтересованите страни, а именно: служителите на МТСП, АЗ и АСП, както и физическите и юридическите лица, които ползват предоставените от МТСП административни услуги.  *Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* | |
| **6. Положителни въздействия:**  **6.1. Вариант на действие 1 „Без действие“:**  При неприемане на проекта на Постановление на Министерския съвет за изменение и допълнение на УПМТСП положителни въздействия за заинтересованите страни не се очакват.  **6.2. Вариант на действие 2 „Приемане на предложения проект на акт“:**  При този вариант на действие ще има положителни въздействия за заинтересованите страни, кактоследва:  **А. За служителите на Министерството на труда и социалната политика.**   * актуализиране на функциите на Инспектората в съответствие с Наредбата за организацията и реда за извършване на проверка на декларациите и за установяване конфликт на интереси. * привеждане на числеността на Инспектората в съответствие с Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи. * подобряване ефективността на административните процеси в министерството.   Ще бъдат актуализирани функциите на Инспектората към министъра на труда и социалната политика съобразно Наредбата за организацията и реда за извършване на проверка на декларациите и за установяване конфликт на интереси  Ще бъде приведена числеността на Инспектората към министъра на труда и социалната политика в съответствие с Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи.  Ще бъдат приведени функциите на дирекциите в МТСП в съответствие с внедрените Системи за управление при предоставянето на административни услуги.  Ще бъдат подобрени процесите по координиране на дейностите по стратегическо и оперативно планиране и управление на риска в МТСП.  **Б. За служителите на Агенцията по заетостта** - няма да има въздействие.  **В. За служителите на Агенцията за социално подпомагане** - няма да има въздействие.  **Г. За юридически и физически лица:**  Посочените положителни въздействия засягат физическите и юридическите лица, като те косвено ще се възползват от качеството на административното обслужване, предоставяно от Министерството.  *Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* | |
| **7. Потенциални рискове:**  Не се идентифицират рискове от приемането на промяната.  *Посочете възможните рискове от приемането на нормативната промяна, включително възникване на съдебни спорове.* | |
| **8.1. Административната тежест за физическите и юридическите лица:**  ☐ Ще се повиши  ☐Ще се намали  ☒Няма ефект  **8.2. Създават ли се нови регулаторни режими? Засягат ли се съществуващи режими и услуги?**  С проектът на ПМС не се създават нови и не се засягат съществуващи регулаторни режими и услуги. | |
| **9. Създават ли се нови регистри?**  Не.  *Когато отговорът е „да“, посочете колко и кои са те……………………………………….* | |
| **10. Как въздейства актът върху микро-, малките и средните предприятия (МСП)?**  ☐ Актът засяга пряко МСП  ☐ Актът не засяга МСП  ☒ Няма ефект | |
| **11. Проектът на нормативен акт изисква ли цялостна оценка на въздействието?**  ☐ Да  ☒ Не | |
| **12. Обществени консултации:**  Проектът на акт заедно с доклада на министъра на труда и социалната политика ще бъде публикуван на Портала за обществени консултации и на интернет страницата на МТСП за получаване на предложения и становища.  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* | |
| **13. Приемането на нормативния акт произтича ли от правото на Европейския съюз?**  ☐ Да  ☒ Не  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност: Николина Сотирова – директор на дирекция „Правно обслужване и обществени поръчки“**  **Дата:**  **Подпис:** | |

(ПП/ДПООП)